Dagplejerne mødes torsdag formiddag til møde, her vil dagplejerne tage endeligt stilling til, hvad der videre skal ske. Dagplejerne har siden onsdag morgen strejket som protest mod, at Hjørring Kommune vil forbyde rygning i dagplejernes hjem 24 timer i døgnet. - Det er en indgriben i vores personlige frihed, lyder det fra de strejkende, der undrer sig over, at kommunen nu vil gå "til yderligheder" og indføre strengere rygeregler end loven kræver. - Vores krav er, at forslaget skal af bordet. Vi er tilfredse med de rygeregler, vi har nu, siger talskvinde fra de strejkende dagplejere Lene Heuck.

Referat:
De knap 400 dagplejere, der i dag nedlagde arbejdet for at gå i strejke i Hjørring, lægger nu op til igen i morgen at strejke.